Slovenska kronika, 17.10.2008


Naslov: Skala padla na avto
Napoved za voditelja:

T- Brestanica /

V Brestanici je danes zjutraj na začetku mostu čez reko Savo padla večja skala na osebni avtomobil in ga povsem uničila. To se je zgodilo na mestu, kjer je zgrajen oporni zid, vendar je skala prebila varovalno mrežo nad tem zidom in potem še ograjo mostu. Poleg skale je na cesto padla tudi večja količina kamenja. Ob tem je bilo poškodovano še eno vozilo, medtem ko oba voznika nista bila poškodovana. Ker še ni ugotovljeno, ali je promet preko mostu varen, je cesta povsem zaprta, predvidoma bo to do jutri, ko bodo teren nad opornim zidom pregledali strokovnjaki. Obvoz za osebna vozila je urejen skozi Sotelsko za Krško in preko Blance za Sevnico. Za tovorna vozila in avtobuse obvoza ni, vožnja je možna le čez Senovo proti Bistrici ob Sotli.
